Okresná prokuratúra Žilina 
Moyzesova 20, 011 56 Žilina 1

Sp. zn. : 3 Pv 752/11/5511	Žilina, 1.2.2012
EEČ : 2-43-32-2012

U Z N E S E N I E

Trestná vec:	obvinená XXXXX  
Prečin:	úverový podvod podľa § 222 odsek 1 Trestného zákona číslo 300/2005 Zbierky zákonov v znení zákona číslo 576/2009 Zbierky zákonov

Rozhodol: 	prokurátor Okresnej prokuratúry Žilina
Rozhodnutie:
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
Skutková veta:
dňa 28.07.2010 v bližšie nešpecifikovanom byte na sídlisku Solinky v Žiline uzatvorila so spol. XXXXX úverovú zmluvu č. XXXXX a bol jej poskytnutý úver vo výške 812,- €, ktorý sa zaviazala splácať v 48 mesačných splátkach po 25,06 € od 28.09.2010, ale uhradila len 137,30 € a pri uzatváraní zmluvy v úmysle dosiahnuť poskytnutie úveru uviedla nesprávne údaje o svojom zamestnávateľovi a výške mesačného príjmu, čím spôsobila podnikateľskému subjektu XXXXX so sídlom v XXXXX, škodu vo výške 671,20 €,

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Podľa § 216 odsek 4 Trestného poriadku je určené obmedzenie v skúšobnej dobe  obvineným nasledovne:
1.	XXXXX, dátum narodenia: XXXXX
Podľa § 216 ods. 4 Trestného poriadku je určené obmedzenie v skúšobnej dobe obvinenej nasledovne:XXXXX, dátum narodenia: XXXXXPodľa § 216 ods. 3 Trestného poriadku je určená obvinenej povinnosť, aby v priebehu skúšobnej doby uhradila poškodenému XXXXX so sídlom XXXXX škodu vo výške 671,20 € prostredníctvom 12-tich mesačných splátok po 55,94 € s uhradením poslednej splátky do 25.11.2012.
Odôvodnenie:
Na základe trestného oznámenia spol. XXXXX vyšetrovateľ OR PZ  Žilina, OKP  uznesením ČVS:ORP-950/3-OEK-ZA-2011   zo 17.08.2011 podľa § 199 ods. 1 Tr. por. začal trestné stíhanie a podľa § 206 ods. 1 Tr. por. vzniesol obvinenie                   XXXXX z prečinu úverového podvodu podľa § 222 ods. 1 Tr. zák. na uvedenom skutkovom základe. 

Vzhľadom na výsledky vyšetrovania som spis odstúpil probačnému a mediačnému úradníkovi Okresného súdu v Žiline,  ktorý v konaní č.  2M 3/2012 vytvoril podmienky na podmienečné zastavenie trestného stíhania podľa § 216 ods. 1 písm. a), b), c) Tr. por. 

XXXXX. XXXXX vyhlásila, že sa dopustila skutku, za ktorý je stíhaná a zaviazala sa, že poškodenému nahradí spôsobenú škodu v 12-tich mesačných splátkach po 55,94 € s uhradením poslednej splátky do 25.11.2012. 

XXXXX XXXXX nemá záznam v registri trestov a v tejto veci ide o konanie o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov. 

Tým sú splnené všetky zákonné podmienky na podmienečné zastavenie trestného stíhania podľa § 216 ods. 1 písm. a), b), c) Tr. por. 

Skúšobnú dobu som  XXXXX podľa § 216 ods. 2 Tr. por. určil  na 12 mesiacov, počas ktorých je podľa § 216 ods. 3 Tr. por. povinná nahradiť poškodenému XXXXX škodu podľa ich vzájomnej dohody. 
Preto bolo potrebné rozhodnúť tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ivan Kysela
prokurátor